लोहाघाट क्षेत्र में: अस्‍पतालों का यह हाल है कि पीपीपी मोड के तहत संचालित सामुदायिक स्वास्थ्य केंद्र पर प्रसव पीड़िता के तपड़ने के बाद भी अस्पताल कर्मचारी नहीं पसीजे। तीन घंटे तक तड़पती महिला को वे देखते रहे। आखिरकार प्राथमिक उपचार के बाद महिला को चम्पावत के लिए रेफर कर दिया गया। जबकि राज्‍य सरकार इस बारे में बडे बडे विज्ञापन जारी करती है। ज्ञात हो कि होली पर्व पर बाराकोट विकास खंड की ग्राम सभा नौमाना के ग्रामीण श्याम जोशी अपनी पत्‍‌नी ज्योति जोशी को प्रसव कराने के लिए लोहाघाट सीएचसी लाए हुए थे। यहां चिकित्सकों व अस्पताल कर्मियों ने महिला की तीन घंटे तक कोई सुध नहीं ली। इसके कारण महिला प्रसव पीड़ा से तड़पती रही। बाद में अस्पताल कर्मियों द्वारा परिजनों से अभद्रता करते हुए महिला को बिना देखे ही चम्पावत रेफर कर दिया।